Quran 6:159
فرقے چاہے یہودی اور عیسائی بنائیں یا مسلمانوں کے اندر سے کوئی گروہ، یہ عمل اپنی ذات میں اللہ کے نزدیک قابل مذمت ہی ہے۔ میرے نزدیک یہاں یہ وضاحت ضروری ہے کہ کسی مذہب یا علم میں اختلاف رائے کی بنیاد پر بننے والے مکتبہ فکر فرقے نہیں ہوتے۔ مذہب میں کسی گروہ کا فرقہ بننے کیلئے یہ ضروری ہے کہ وہ گروہ کسی عقیدہ، فکر یا شخصیت کو اپنی فرقے کی پہچان بنالے اور جو لوگ اس پہچان کے ساتھ اپنی نسبت ظاہر نہ کریں انہیں اس مذہب سے خارج سمجھے جس کا وہ فرقہ ہیں کیونکہ اس گروہ کے نزدیک سب لوگوں کی نجات اس گروہ سے وابستگی ہی میں ہے ۔ فرقہ بننے کی یہ شرط میری ذاتی رائے ہے۔